установени в различни държави и с дейност в различни държави, като не бе възможно да се определи приносът на производството и продажбите в Мексико за финансовите резултати. Комисията също така предварително установи, че един от бразилските производители произвежда само колела от алуминий и че следователно не може да бъде взет предвид при изчисляване на производствените разходи, разходите за продажба и общите и административни разходи (ПОАР) и печалбата.
 (128)
 В бележката от 16 април 2019 г. Комисията отбеляза, че има леснодостъпни финансови данни за разследвания период за една международна група, осъществяваща дейност в Бразилия и Турция (и други държави). В съответния годишен доклад се съдържа информация относно консолидираните резултати на групата, но също така подробна информация относно отделните резултати на дружеството майка, установено в Бразилия, което е производител и на стоманени колела, и не толкова подробна информация относно резултатите на двете му дъщерни предприятия, извършващи дейност в Турция. Информацията относно дъщерните предприятия в Турция бе ограничена до нетните приходи от продажби, разходите за продажби, оперативните разходи, данъка върху доходите и печалбата. Поради това не бе възможно да се направи оценка на относимостта на разходите, включени в категорията на оперативните разходи.
 (129)
 В бележката от 16 април 2019 г. Комисията също така установи, че би могло основателно да се очаква, че производителят в Южна Африка ще публикува годишния си отчет за разследвания период навреме, за да бъде използван при изчислението. Въпреки че производителят в Южна Африка е част от международна група, Комисията би могла евентуално да приеме консолидираните финансови данни като относими за производителя в Южна Африка, тъй като делът на реализирания в Южна Африка оборот спрямо общия оборот на групата не е незначителен.
 (130)
 Независимо от горепосоченото, наличните данни за бразилския производител, посочен в съображение 128, бяха счетени за най-пълните данни за целите на определянето на представителни ПОАР и печалба.
 (131)
 В коментарите си относно бележката от 16 април 2019 г. жалбоподателят отново изрази своето предпочитание към Турция като представителна държава, но не се противопостави на констатацията на Комисията, че като представителна държава би могла да се използва Бразилия.
 (132)
 Поради това Комисията стигна до заключението, че Бразилия е подходяща представителна държава по отношение на производството на продукта, предмет на разследването, както и по отношение на наличието и качеството на финансовите данни за разследвания период, както е обяснено в съображение 128.
 (133)
 След извършване на контролните посещения на включените в извадката производители износители в КНР, при които Комисията изготви окончателен списък на суровините и на съответните кодове по ХС или тарифни кодове, бе възможно да се потвърди, че Бразилия е предоставила най-пълен набор от данни за установяването на цени и референтни стойности, при които няма нарушения, необходими за формирането на нормалната стойност.
 3.2.2.4. Равнище на социална закрила и на опазване на околната среда
 (134)
 След като бе установено, че Бразилия е най-подходящата представителна държава, не беше необходимо да се извършва оценка на равнището на социална закрила и опазване на околната среда в съответствие с последното изречение на член 2, параграф 6а, буква а), първо тире от основния регламент.
 3.2.2.5. Заключение
 (135)
